Source: https://www.mindop.sk/ministerstvo-1/statny-dopravny-urad-4/info-o-prevadzkovani-vozidiel/zapis-alternativnych-rozmerov-rafikov-a-pneumatik-montaz-diskov-z-lahkych-zliatin
Timestamp: 2020-02-26 05:45:00+00:00
Document Index: 9798437

Matched Legal Cases: ['§ 21', '§ 28', '§ 17', '§ 28', '§ 28', '§ 107']

Podľa § 21 ods. b) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon č. 106/2018 Z. z.“) prevádzkovateľ vozidla nesmie v premávke na pozemných komunikáciách prevádzkovať vozidlo, ktoré sa nezhoduje so schváleným typom alebo na ktorom boli vykonané neoprávnené zásahy do systému, komponentu alebo samostatnej technickej jednotky, alebo ktoré je dodatočne vybavené neschváleným systémom, komponentom alebo samostatnou technickou jednotkou.
Zápis vykoná príslušný odbor cestnej dopravy a pozemných komunikácií okresného úradu podľa miesta trvalého bydliska (sídla spoločnosti) vlastníka vozidla, za vykonanie zmeny a vystavenie nového osvedčenia vyberie podľa položky 68a písm. a) zákona č. 145/1995 Z. z. o správnych poplatkoch v znení neskorších predpisov správny poplatok vo výške 6 eur. Prílohou k žiadosti o vykonanie zmeny (dopísanie alternatívnych rozmerov diskových kolies a pneumatík) je:
schválenie jednotlivo dovezeného komponentu – diskového kolesa podľa § 28 zákona č. 106/2018 Z. z.
Zástupca výrobcu diskových kolies, ktorý je držiteľom typového schválenia komponentu – značky a typu diskového kolesa podľa § 17 zákona č. 106/2018 Z. z. pre dovážané diskové kolesá dováža do Slovenskej republiky, umiestňuje ich na trh za účelom ich uvedenia do premávky na pozemných komunikáciách SR, je pri predaji a montáži diskového kolesa, ktorého rozmer je nad rámec udávaný výrobcom vozidla, povinný k diskovému kolesu okrem iného dodať:
fotokópiu osvedčenia o typovom schválení komponentu pre danú značku, typ a variant (model) diskového kolesa (vydaného Ministerstvom dopravy a výstavby SR),
riadne vyplnené potvrdenie o typovom schválení, predaji a montáži diskového kolesa na vozidlo,
fotokópiu skúšobného protokolu TÜV s uvedeným príslušným číslom schválenia KRAFTFAHRT_BUNDESAMT (KBA), FLENSBURG, SRN.
Ministerstvo dopravy a výstavby SR doposiaľ (k 15. 3. 2013) udelilo osvedčenia zástupcu výrobcu na dovoz, distribúciu, predaj a montáž diskových kolies v Slovenskej republike a nasledovné osvedčenia o typovom schválení komponentu: zoznam TU (.pdf, 294 kB)
4. Schválenie jednotlivo dovezeného komponentu – diskového kolesa podľa § 28 zákona č. 106/2018 Z. z.
Pri schvaľovaní jednotlivo dovezeného komponentu – diskového kolesa sa postupuje podľa § 28 zákona č. 106/2018 Z. z. Návrh na schválenie jednotlivo dovezeného diskového kolesa sa podáva na príslušný odbor cestnej dopravy a pozemných komunikácií okresného úradu podľa miesta trvalého bydliska (sídla spoločnosti) vlastníka vozidla, prílohou návrhu je najmä
skúšobný protokol TÜV alebo schválenie KBA (ABE) vydané na daný typ a značku diskového kolesa, v ktorom sú uvedené okrem iného značka, typ/variant/verzia vozidiel, pre ktoré je schválená montáž daných diskových kolies, ako aj podmienky montáže na vozidlo vrátane úradne osvedčeného prekladu do slovenského jazyka,
protokol o technickej kontrole zvláštnej podľa § 107 ods. 2 písm. b) zákona č. 106/2018 Z. z. vykonanej stanicou technickej kontroly (STK), ktorá overí zhodu vozidla so všetkými podmienkami uvedenými v skúšobnom protokole TÜV alebo v schválení KBA (ABE) a vykoná kontrolu v rozsahu kontrolných úkonov č. 404 - Kolesá - pripevnenie, č. 405 - Disky (ráfiky), č. 406 - Pneumatiky - konštrukcia, typ dezénu, rozmer.
Odbor cestnej dopravy a pozemných komunikácií okresného úradu môže v súlade so zákonom č. 71/1967 Zb. o správnom konaní (správny poriadok) v znení neskorších predpisov požadovať aj ďalšie podklady pre schválenie, za schválenie jednotlivo dovezeného komponentu vyberie podľa položky 68 písm. h) zákona č. 145/1995 Z. z. o správnych poplatkoch v znení neskorších predpisov správny poplatok vo výške 50 eur.
Od 1. januára 2014 bolo zákonom č. 388/2013 Z. z., ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony doplnené, že orgán Policajného zboru (dopravný inšpektorát) môže vykonať zápis schválených rozmerov a druhu pneumatík a schválených rozmerov ráfikov v prípade, ak takýto zápis nevykonal okresný úrad. V tomto prípade je potrebné na orgán Policajného zboru (dopravný inšpektorát) predložiť potvrdenie, ktoré vydal výrobca vozidla alebo zástupca výrobcu vozidla a uhradiť príslušný správny poplatok za vystavenie osvedčenia o evidencii časť I a osvedčenia o evidencii časť II (2 x 6,- eur). Výrobca alebo zástupca výrobcu vozidla môže vydať písomné potvrdenie, že vozidlo príslušnej značky, typu, identifikačného čísla vozidla VIN, vyhotovenia a vybavenia môže byť alternatívne vybavené diskami a pneumatikami iných rozmerov, ako sú uvedené v osvedčení v súlade s platným typovým schválením vozidla a v potvrdení uvedie presné rozmery pneumatík a k nim prislúchajúcich rozmerov ráfikov.